Emblema e Tiranës

Stema e Bashkisë së Tiranës është emblema e qytetit të Tiranës.

 Historia 
Stema e Bashkisë është miratuar me vendim të Këshillit Bashkiak Nr. 215, me 14 nëntor 2000. Ka në bazë të saj stemën e Skurajve, e cila është familja që sundonte Tiranën në Mesjetë, në shekujt XIV-XV. Një nga gjurmët e gjetura nga kjo familje, në zonën rrëzë Malit të Dajtit, është Stema e Skurajve, e gjetur në një bllok guri, që sot gjendet në Muzeun Historik Kombëtar. Për qytetin e Tiranës, të lindur në vitin 1614, për të gjithë banorët e tij të dyqind vjetëve të fundit, si simbol dhe si pikë referimi ka shërbyer Kulla e Sahatit, që është monumenti më domethënës i shekujve të tij të fundit. Në stemën e qytetit përfshihet edhe një kurorë me tre kulla, e vendosur përsipër shqytit, që do të jetë një simbol i përbashkët për të gjitha stemat e qyteteve.

 Referime 

 Shiko edhe 

Kategoria:Emblema
Kategoria:Stema
Kategoria:Tiranë
Kategoria:Shqipëri